Senijad Ibričić

Senijad  Ibričić jest bosanskohercegovački nogometaš i bivši član bosanskohercegovačke nogometne reprezentacije.

 Klupska karijera 
 Počeci 
Karijeru je počeo u NK Podgrmeč iz Sanskog Mosta u Bosni i Hercegovini odakle u januaru 2004. kao 18-godišnjak odlazi na probu u AS Monaco, međutim, ne potpisuje ugovor. 6 mjeseci kasnije, dolazi na probu u Splitski Hajduk. 
U Hajduku se zadržao oko mjesec dana, , te na pripremama u Sloveniji postigao je 3 gola u prvoj pripremnoj utakmici,međutim tadašnji trener Hajduka Ivan Katalinić nije u njemu vidio pojačanje, te Ibričić razočaran napušta klub.

 NK Zagreb 
Odmah nakon te probe, odlazi na još jednu u NK Zagreb, gdje je napokon potpisao ugovor, i to već nakon par odrađenih treninga. Debitirao je 31. jula baš na Poljudu tokom Zagrebove pobjede od 4:2 nad Hajdukom.

Već za vrijeme te prve sezone u NK Zagrebu biva jedan od boljih igrača kluba zabilježivši 26 utakmica, te 3 gola. U sličnom stilu nastavlja sve do novembra 2006. i gostovanja u Rijeci gdje ozlijeđuje prednje križne ligamente, što ga miče sa terena na 6 mjeseci. Ipak, već se nagodinu vraća u velikom stilu, te bilježi najbolju sezonu do tad. U 31 nastupu zabija 12 puta, uz to jednom prilikom čak 4 gola na utakmici sa Međimurjem. Na kraju sezone navijači kluba dodjeljuju mu nagradu "Ponos purgera" za najboljeg igrača sezone.

Uoči sezone 2008/09. opet je na probi, ovog puta u kijevskom Dinamu. No, iako je struka ukrajinskog kluba bila zadovoljna igračem, zbog nesuglasica oko odštete NK Zagrebu transfer ipak nije realiziran.

 Hajduk Split 
Nakon toga javlja se Hajduk, sa željom da ispravi pogrešku napravljenu prije 4 godine. Nakon dogovorene odštete od 1.5 miliona €, Ibričić potpisuje petogodišnji ugovor sa Hajdukom.

Kreće dobro, donosi klubu pobjedu u prvom kolu prvenstva golom iz slobodnog udarca, ali se kasnije ipak znao naći i na klupi. Tokom druge polusezone 2008/09. Ibričić postaje miljenik Torcide zbog svoje dobre igre i zalaganja na terenu. U sezoni 2009/10. postaje glavni igrač Hajduka.

U augustu 2010. mu je dodjeljena nagrada Hajdučko srce, koju dobijaju igrači Hajduka koji na terenu pokazuju najveću borbenost.

Lokomotiv Moskva
13. januara 2011. iz Hajduka prelazi u Lokomotiv Moskvu za 5 miliona eura.

 Kayseri Erciyesspor 
26. augusta 2013. iz Lokomotiv Moskve prelazi u Turski Kayseri Erciyesspor za 2 miliona eura.

 Reprezentacija 

Prije bosanskohercegovačke A selekcije igrao je za bosanskohercegovačka mladu U-21 reprezentaciju. Svoj prvi gol u dresu reprezentacije postigao je u prijateljskoj utakmici protiv reprezentacije Bugarske u Zenici.

 Vanjski linkovi 




 Senijad Ibričić na Footballdatabase
 Senijad Ibričić na transfermarkt.de

Kategorija:Rođeni 1985.
Kategorija:Živi ljudi
Kategorija:Biografije, Kotor-Varoš
Kategorija:Bosanskohercegovački nogometaši
Kategorija:Nogometaši HNK Šibenik
Kategorija:Nogometaši Zagreba
Kategorija:Nogometaši Hajduka
Kategorija:Nogometaši Vardara
Kategorija:Nogometaši Kopra
Kategorija:Igrači na Svjetskom prvenstvu u nogometu 2014.
Kategorija:Bosanskohercegovački sportisti 21. vijeka
Kategorija:Nogometaši Lokomotiv Moskve
Kategorija:Nogometaši Gaziantepspora